کوئٹہ(اے پی پی) وزیراعلیٰ بلوچستان جام کمال خان پوریاگر تنظیم چیمبر آف کامرس و ٹریڈرز ایسوسی ایشن آن اپیل کرینے کہ کرونا وائرس نا ساڑی حالیت آتے ٹی حکومتی گام گیج آتون تفرپوریاگر و ٹریڈ تنظیم نا عہدیدار آک ضلعی انتظامیہ تون دیوان اس اڈترسا واپاری ہند آتے بند کننگ نا بابت لائحہ عمل اس جوڑ کیر تینا اسہ خصوصی ءُ کلہو اسے ٹی وزیراعلیٰ بلوچستان جام کمال خان پارے کہ کرونا وائرس تون مون تننگ قومی ءُ زمواری اسے و اسیجا کوشست آتے اٹ دانا مون ءِ توننگ مریک ، کرونا وائرس اسہ حساس ءُ ویل اسے ہرادے احتیاطی تدابیر نا کمک اٹ توننگ مریک اوپارے کہ بازار و السی ہند و پبلک ٹرانسپورٹ آ مچی ءِ چٹفنگ نا گرج ءِ شون ہلوک ملک آک احتیاطی تدابیر کن سخت گام گیج کرینو، و ننے ہم مفادعامہ ٹی داوڑنا رکھی گام گیج آتیا عمل کروئی مریک۔
